MYTV Broadcasting

MYTV Broadcasting Sdn. Bhd. tauka MYTV nya sebengkah gerempung ti nadai nguntungka orang ti nyendiaka televisyen digital enggau radio digital ti enda bebayar ungkup menua Malaysia. Kompeni tu iya nya kompeni begulai entara Altel Holdings, TM enggau Radio Televisyen Malaysia. Servis MYTV tu mungkur servis televisyen terestrial digital pechuma ti besemaya ngagai bala peninga mayuh macham saluran televisyen pechuma enggau enda ibuh mayar yuran ninting bulan. Malaysia deka ngemansangka sektor TV Terrestrial Digital (DTT) ti dinamik sereta ulih dipejalaika ti deka tebilang enggau pemanah dalam nyendiaka pilih ungkup pemerindang, interaktiviti, pelajar enggau isi penerang enggau nadai ngeruga nilai mensia mayuh pupu bansa enggau hak peranak Malaysia ba penabur TV pechuma. Set-top box enggau HD decoder deka diberi pechuma ngagai penerima BR1M.